Mazari Šarifas
Mazari Šarifas (pers. مزار شریف = Mazār-e Šarīf) – miestas šiaurės Afganistane, Balcho provincijos sostinė. Tai ketvirtas pagal dydį Afganistano miestas, jame gyvena 427,6 tūkst. gyventojų (2015). Afganistano Turkestano regiono verslo ir prekybos centras. Mieste stovi XV a. „Žydroji mečetė“. Miesto pavadinimas reiškia "Princo kapas". Vietos legendose sakoma, kad joje yra pranašo Muhamedo žento kalifo Ali kapas, todėl į miestą atvyksta daug, ypač šiitų piligrimų.